**รายงานการประชุมสภาเทศบาลตำบลโป่งน้ำร้อน**

**สมัยสามัญ สมัยแรก ประจำปี พ.ศ.2563**

**วันศุกร์ที่ 20 กุมภาพันธ์ พ.ศ.2563**

**ณ ห้องประชุมสภาเทศบาล ชั้น 3**

ผู้เข้าประชุม

 1.นายฉลาด สายแก้ว ประธานสภาเทศบาล

 2.นายสหชาติ เรี่ยมทอง รองประธานสภาเทศบาล

3.นายสมชาย เจริญสุข สมาชิกสภาเทศบาล

 4.นายไพบูลย์ เมทา สมาชิกสภาเทศบาล

 5.นายสมพงษ์ ศรีหนูขำ สมาชิกสภาเทศบาล

 6.นายจรัญ กวางทอง สมาชิกสภาเทศบาล

7.นายศุกร์ พุทธเทวัน สมาชิกสภาเทศบาล

 8.นายสมควร มิตรวิเชียร สมาชิกสภาเทศบาล

 9.นายวิวัฒน์ วิสุทธิ์ สมาชิกสภาเทศบาล

 10.นายประคอง ชะแมบ สมาชิกสภาเทศบาล

 11.นายสมคิด อิทธิการัณย์กุล สมาชิกสภาเทศบาล

ผู้เข้าร่วมประชุม

 1.นายพินิจ เพชรน่าชม นายกเทศมนตรี

2.นายบุญมี ชะแมบ รองนายกเทศมนตรี

3.นายสุรินทร์ แสงสาย รองนายกเทศมนตรี

 4.นายเศกสรรค์ แก้วเชื้อ เลขานุการสภาเทศบาล

5.นายอมร ชุ่มพุดซา ผู้อำนวยการกองช่าง

6.นางดาราธร รักความชอบ ผู้อำนวยการกองคลัง

7.พ.จ.อ.ฉิมาชัย ชาเบาะ หน.ฝ่ายบริหารงานทั่วไป

8.นางสาวจรรยา วิสุทธิแพทย์ หน.ฝ่ายอำนวยการ

9.นายธราธร มิตรวิเชียร หัวหน้าฝ่ายปกครอง

ผู้ไม่มาประชุม

1.นายชัยสิทธิ์ อินทร์เอี่ยม เลขานุการนายกเทศมนตรี

 2.นายสมนึก บุญโพธิ์แก้ว ที่ปรึกษานายกเทศมนตรี

**เริ่มประชุมเวลา 09.30 น.**

นายฉลาด สายแก้ว บัดนี้ สมาชิกได้มาครบองค์ประชุมแล้ว ผมขอเปิดการประชุมสภาเทศบาล

ประธานสภาเทศบาล สมัยสามัญ สมัยแรก ประจำปี พ.ศ. 2563 โดยมีประกาศดังนี้

ประกาศเทศบาลตำบลโป่งน้ำร้อน

##  เรื่อง เรียกประชุมสภาเทศบาลตำบลโป่งน้ำร้อน สมัยสามัญ สมัยแรก

## ประจำปี พ.ศ. 2563

…………………………..

ตามมติที่ประชุมสภาเทศบาลตำบลโป่งน้ำร้อน สมัยสามัญ สมัยแรก ประจำปี พ.ศ. 2562 เมื่อวันที่ 25 กุมภาพันธ์ 2562 กำหนดวันเริ่มประชุมสภาเทศบาลตำบลโป่งน้ำร้อน สมัยสามัญ สมัยแรก ประจำปี พ.ศ. 2563 ตั้งแต่ วันที่ 1 กุมภาพันธ์ 2563 เป็นต้นไป มีกำหนดไม่เกิน 30 วัน

ฉะนั้น อาศัยอำนาจตามความในมาตรา 25 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม (ฉบับที่ 13) จึงเรียกประชุมสภาเทศบาลตำบลโป่งน้ำร้อน สมัยสามัญ สมัยแรก ประจำปี พ.ศ. 2563 ตั้งแต่วันที่ 1 กุมภาพันธ์ 2562 เป็นต้นไป มีกำหนดไม่เกิน 30 วัน

ประกาศ ณ วันที่ 27 เดือน มกราคม พ.ศ. 2563

 ฉลาด สายแก้ว

(นายฉลาด สายแก้ว)

 ประธานสภาเทศบาลตำบลโป่งน้ำร้อน

 **ระเบียบวาระที่ 1** เรื่อง ที่ประธานแจ้งให้ที่ประชุมทราบ

นายฉลาด สายแก้ว 1.ขอเชิญร่วมพิธีเปิดโครงการอบรมหลักสูตรชุดปฏิบัติการจิตอาสาภัยพิบัติประจำ

ประธานสภาเทศบาล องค์กรปกครองส่วนท้องถิ่น (อำเภอโป่งน้ำร้อน) ในวันจันทร์ที่ 24 กุมภาพันธ์ 2563 ณ โดมขนถ่ายผลผลิตทางการเกษตร เทศบาลตำบลโป่งน้ำร้อน เวลา 08.00 น.โดยมี

ท่านผู้ว่าราชการจังหวัดจันทบุรีเป็นประธานเปิดงาน

2.เทศบาลตำบลโป่งน้ำร้อนได้เพิ่มเติมแผนพัฒนาเทศบาลประจำปี พ.ศ.2563 ตามนโยบายของรัฐบาล คือ โครงการฝึกอบรมหลักสูตรชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น จำนวน 1 โครงการ

3.เนื่องด้วยนายเศกสรรค์ แก้วเชื้อ ปลัดเทศบาลตำบลโป่งน้ำร้อนและเลขานุสภาฯติดภารกิจไม่สามารถเข้าร่วมประชุมได้ซึ่งตามระเบียกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔)

ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่ หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือก สมาชิกสภาท้องถิ่นหรือข้าราชการหรือพนักงานขององค์กรปกครองส่วนท้องถิ่นนั้น คนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำ ความในข้อ ๑๓ และข้อ ๒๖ วรรคสองมาใช้บังคับโดยอนุโลม เว้นแต่การลงคะแนน เลือกให้กระทำด้วยวิธีการยกมือ

ข้อ ๑๓ วิธีเลือกเลขานุการสภาท้องถิ่นให้นำความในข้อ ๘ มาใช้บังคับโดย อนุโลม

ข้อ 26 วรรคสอง ในกรณีประธานสภาท้องถิ่นหรือรองประธานสภาท้องถิ่นไม่ยอมปฏิบัติหน้าที่ ให้ประธานสภาท้องถิ่นหรือรองประธานสภาท้องถิ่นดังกล่าวพ้นจากการปฏิบัติหน้าที่ สำหรับการประชุมนั้น และให้ดำเนินการเลือกประธานที่ประชุมชั่วคราวตามวรรคหนึ่ง เพื่อดำเนินการในการประชุมครั้งนั้นจนเสร็จสิ้น

ข้อ ๘ วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอ ชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภา ท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิก สภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้ สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของ ผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อ ที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากัน หลายคน ให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ได้คะแนนสูงสุดเท่ากัน

 ดังนั้นเพื่อปฏิบัติให้เป็นไปตามระเบียบฯจึงขอเชิญสมาชิกได้เสนอรายชื่อผู้ที่

ปฏิบัติหน้าที่เลขานุการสภาในการประชุมสภาครั้งนี้ครับ (ขอผู้รับรอง 2 คน)

นายสมควร มิตรวิเชียร ผมขอเสนอนายธราธร มิตรวิเชียร ทำหน้าที่เลขานุการสภาชั่วคราวครับ

สมาชิกสภาเทศบาล

 **ผู้รับรอง** นายสมพงษ์ ศรีหนูขำ ,นาย นายวิวัฒน์ วิสุทธิ์

นายฉลาด สายแก้ว มีสมาชิกท่านใดจะเสนอผู้อื่นอีกหรือไม่ครับ

ประธานสภาเทศบาล -ไม่มี-

 ถ้าไม่มีสมาชิกท่านใดเสนอชื่อผู้อื่นอีก ผมจะขอมติว่าผู้ใดเห็นสมควรเลือก

 นายธราธร มิตรวิเชียร เป็นเลขานุการสภาในการประชุมสภาเทศบาลสมัย

สามัญ สมัยแรก ประจำปี พ.ศ.2563 ขอได้โปรดยกมือครับ

**ผลการเลือกเลขานุการสภา ที่ประชุมมีมติเลือก นายธราธร มิตรวิเชียร เป็นเลขานุการสภาในการ**

**ประชุมสมัยสามัญ สมัยแรก ประจำปี พ.ศ.2563**

 **ระเบียบวาระที่ 2** เรื่อง รับรองรายงานการประชุมสภาเทศบาล สมัยสามัญ

 สมัยสามัญ สมัยที่ 4 ประจำปี พ.ศ. 2562 เมื่อวันที่ 29 พฤศจิกายน 2562

นายฉลาด สายแก้ว สำหรับรายงานการประชุมดังกล่าว เลขานุการสภาเทศบาลได้จัดส่งให้ประธานสภาเทศบาล สมาชิกสภาเทศบาลทุกท่านตรวจสอบล่วงหน้าแล้ว มีท่านใดจะเพิ่มเติม แก้ไข

เปลี่ยนแปลง ข้อความในรายงานการประชุม ขอเชิญครับ

 -ไม่มี-

ถ้าไม่มีสมาชิกท่านใด เพิ่มเติม แก้ไข เปลี่ยนแปลง ข้อความในรายงานการประชุม ผมขอมติที่ประชุมนี้ว่า ท่านใดเห็นสมควรรับรองรายงานการประชุมสภาเทศบาล สมัยสามัญสมัยที่ 4 ประจำปี พ.ศ. 2562 เมื่อวันที่ 29 พฤศจิกายน 2562

โปรดยกมือครับ

 (สมาชิกยกมือให้ความเห็นชอบ)

**มติที่ประชุม** **ที่ประชุมมีมติเห็นชอบ รับรองรายงานการประชุมสภาเทศบาล สมัยสามัญ**

**สมัยที่ 4 ประจำปี พ.ศ. 2562 เมื่อวันที่ 29 พฤศจิกายน 2562**

 **ระเบียบวาระที่ 3 เรื่องกระทู้ถาม**

 -ไม่มี-

 **ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี-

 **ระเบียบวาระที่ 5 เรื่องที่เสนอใหม่**

 **5.1 เรื่อง การกำหนดสมัยประชุมสามัญ ประจำปี 2563 และวันเริ่มสมัยประชุม**

 **สามัญประจำปี 2564 สมัยแรก (พ.ร.บ. เทศบาล พ.ศ. 2496 มาตรา 24**

**กำหนดว่าใน 1 ปี ให้มีสมัยประชุมสามัญ 4 สมัย)**

นายฉลาด สายแก้ว ขอเชิญเลขานุการสภาเทศบาลชี้แจงระเบียบให้ที่ประชุมทราบ

ประธานสภาเทศบาล

นายธราธร มิตรวิเชียร เรียน ท่านประธานสภาเทศบาล ท่านคณะผู้บริหาร และสมาชิกสภาเทศบาล

เลขานุการสภา ตามพระราชบัญญัติเทศบาล (ฉบับที่ 13) พ.ศ. 2552 มาตรา 24 กำหนดให้ปีหนึ่งมีสมัยประชุมสามัญสี่สมัย สมัยประชุมสามัญครั้งแรก และวันเริ่มประชุมสมัยสามัญประจำปีให้สภาเทศบาลกำหนด สมัยประชุมสามัญสมัยหนึ่ง ๆ ให้มีกำหนดไม่เกินสามสิบวัน และตามระเบียบกระทรวงมหาดไทยว่าด้วยข้อบังคับการประชุมสภาเทศบาล (ฉบับที่2)พ.ศ. 2552 ข้อ 21 ภายใต้บังคับมาตรา 24 แห่งพระราชบัญญัติเทศบาล พ.ศ. 2496 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุม สมัยประชุมสามัญประจำปีในแต่ละสมัยในปีนั้น วันเริ่มประชุมสมัยสามัญประจำปีของปีถัดไป และระยะเวลาของสมัยประชุมสามัญประจำปี สมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ11 มาใช้บังคับโดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำประกาศของสภาท้องถิ่นปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

นายฉลาด สายแก้ว สำหรับสมัยนี้เป็นสมัยแรก จึงขอให้สมาชิกเสนอว่า จะสมควรกำหนด

ประธานสภาเทศบาล วันเริ่มสมัยประชุมสมัยสามัญสมัยที่ 2- 4 ประจำปี พ.ศ. 2563 ตั้งแต่เมื่อใด

 ขอเชิญสมาชิกได้นำเสนอครับ

นายวิวัฒน์ วิสุทธิ์ เรียนท่านประธานสภา คณะผู้บริหารและสมาชิกสภาเทศบาลทุกท่าน ผมนาย

สมาชิกสภาเทศบาล วิวัฒน์ วิสุทธิ์ ขอเสนอกำหนดสมัยการประชุมสภาเทศบาล สมัยที่ 2 คือตั้งแต่

วันที่ 1 พ.ค.2563 มีกำหนดไม่เกินสามสิบวันครับ

นายฉลาด สายแก้ว ตามที่ท่านสมาชิกได้เสนอกำหนดสมัยประชุม สมัยสามัญ สมัยที่ 2 ประจำปี

ประธานสภาเทศบาล 2563 โดยเริ่มตั้งแต่วันที่ 1 พ.ค.2563 มีกำหนดไม่เกินสามสิบวัน มีสมาชิกท่านใดจะ

เสนอเป็นอย่างอื่นหรือไม่ครับ

 -ไม่มี-

 ถ้าไม่มีสมาชิกเสนอเป็นอย่างอื่น ขอเชิญสมาชิกเสนอสมัยที่ 3 ได้เลยครับ

นายวิวัฒน์ วิสุทธิ์ สมัยที่ 3 คือตั้งแต่วันที่ 1 ส.ค. 2563 มีกำหนดไม่เกินสามสิบวันครับ

สมาชิกสภาเทศบาล

นายฉลาด สายแก้ว ตามที่ท่านสมาชิกได้เสนอกำหนดสมัยประชุม สมัยสามัญ สมัยที่ 3 ประจำปี

ประธานสภาเทศบาล 2563 โดยเริ่มตั้งแต่วันที่ 1 ส.ค.2563 มีกำหนดไม่เกินสามสิบวัน มีสมาชิกท่านใดจะ

เสนอเป็นอย่างอื่นหรือไม่ครับ

-ไม่มี-

 ถ้าไม่มีสมาชิกเสนอเป็นอย่างอื่น ขอเชิญสมาชิกเสนอสมัยที่ 4 ได้เลยครับ

นายวิวัฒน์ วิสุทธิ์ สมัยที่ 4 คือตั้งแต่วันที่ 1 พ.ย. 2563 มีกำหนดไม่เกินสามสิบวันครับ

สมาชิกสภาเทศบาล

นายฉลาด สายแก้ว ตามที่ท่านสมาชิกได้เสนอกำหนดสมัยประชุม สมัยสามัญ สมัยที่ 4 ประจำปี

ประธานสภาเทศบาล 2563 โดยเริ่มตั้งแต่วันที่ 1 พ.ย.2563 มีกำหนดไม่เกินสามสิบวัน มีสมาชิกท่านใดจะ

เสนอเป็นอย่างอื่นหรือไม่ครับ

-ไม่มี-

 เมื่อไม่มีสมาชิกท่านใดเสนอเป็นอย่างอื่นอีก ผมขอมติที่ประชุมว่า สมาชิกท่านใดเห็นสมควรกำหนดสมัยประชุมสมัยสามัญ ประจำปี พ.ศ. 2563 ดังนี้

 สมัยสามัญ สมัยที่ 2 ตั้งแต่วันที่ 1 พ.ค.2563 มีกำหนดไม่เกินสามสิบวัน

 สมัยสามัญ สมัยที่ 3 ตั้งแต่วันที่ 1 ส.ค.2563 มีกำหนดไม่เกินสามสิบวัน

 สมัยสามัญ สมัยที่ 4 ตั้งแต่วันที่ 1 พ.ย.2563 มีกำหนดไม่เกินสามสิบวัน

โปรดยกมือครับ

**มติที่ประชุม ที่ประชุมมีมติเห็นชอบกำหนดสมัยประชุมสมัยสามัญ ประจำปี พ.ศ. 2563 ดังนี้**

**สมัยสามัญ สมัยที่ 2 ตั้งแต่วันที่ 1 พ.ค.2563 มีกำหนดไม่เกินสามสิบวัน**

 **สมัยสามัญ สมัยที่ 3 ตั้งแต่วันที่ 1 ส.ค.2563 มีกำหนดไม่เกินสามสิบวัน**

 **สมัยสามัญ สมัยที่ 4 ตั้งแต่วันที่ 1 พ.ย.2563 มีกำหนดไม่เกินสามสิบวัน**

ขอเชิญเลขานุการสภาเทศบาล ชี้แจงระเบียบการประชุม วันเริ่มสมัยประชุมสามัญ สมัยแรก ประจำปี พ.ศ. 2563

นายธราธร มิตรวิเชียร เรียน ท่านประธานสภาเทศบาลตามระเบียบกระทรวงมหาดไทยว่าด้วย

เลขานุการสภา ข้อบังคับการประชุมสภาเทศบาล(ฉบับที่ 2) พ.ศ. 2552 ข้อ 21 กำหนดไว้ว่า ให้ประธานสภาเทศบาลนำปรึกษาในที่ประชุมสามัญสมัยแรก กำหนดวันเริ่มสมัยประชุมสามัญ สมัยแรกของปีถัดไป

นายฉลาด สายแก้ว เพื่อปฏิบัติให้เป็นไปตามระเบียบดังกล่าว จึงขอให้สมาชิกเสนอว่าสมควรประธานสภาเทศบาล กำหนดวันสมัยประชุมสามัญ สมัยแรก ประจำปี พ.ศ. 2564 เมื่อใดครับขอเชิญครับ

นายวิวัฒน์ วิสุทธิ์ เรียนท่านประธานที่เคารพ ผมขอเสนอกำหนดวันเริ่มประชุมสมัยประชุมสามัญ

สมาชิกสภาเทศบาล สมัยแรก ประจำปี พ.ศ.2564 ตั้งแต่วันที่ 1 ก.พ. 2564 เป็นต้นไป มีกำหนดไม่เกินสามสิบวัน

นายฉลาด สายแก้ว มีสมาชิกท่านใดจะเสนอเป็นอย่างอื่นอีกหรือไม่ ขอเชิญครับ

ประธานสภาเทศบาล -ไม่มี-

เมื่อไม่มีสมาชิกท่านใดเสนอเป็นอย่างอื่น ผมขอมติที่ประชุมนี้ว่า ท่านใดเห็นสมควรกำหนดวันเริ่มสมัยประชุมสามัญ สมัยแรก ประจำปี พ.ศ. 2564 ตั้งแต่วันที่1 ก.พ. 2564 เป็นต้นไป มีกำหนดไม่เกินสามสิบวันโปรดยกมือครับ

**มติที่ประชุม ที่ประชุมมีมติเห็นชอบกำหนดวันเริ่มสมัยประชุมสามัญ สมัยแรก ประจำปี**

**พ.ศ.2564 ตั้งแต่วันที่ 1 ก.พ. 2564 เป็นต้นไป มีกำหนดไม่เกินสามสิบวัน**

**ระเบียบวาระที่6 เรื่อง อื่น ๆ**

นายฉลาด สายแก้ว มีสมาชิกท่านใดจะเสนอเรื่องอื่น ๆ ต่อที่ประชุมหรือไม่ โดยผมจะให้สมาชิกได้ประธานสภาเทศบาล สอบถามทีละท่านและให้ท่านนายกได้ตอบทีเดียวเลย เชิญครับ

นายสหชาติ เรี่ยมทอง เรียนท่านประธานสภา คณะผู้บริหาร และสมาชิกสภาเทศบาลทุกท่าน ผมมีเรื่อง

สมาชิกสภาเทศบาล ที่จะนำเสนอคือตามที่ผู้รับเหมาทำถนน คสล.ซอยเขาโสม ซึ่งได้ดำเนินการไปแล้ว แต่ได้มี

การไถก้อนหินก้อนใหญ่ๆไว้ข้างทาง ตรงบริเวณศาลาบ้านเขาโสม ซึ่งชุมชนจะมีการทำบุญ

ส่งทุ่ง ทำให้กีดขวาง จึงอยากให้ช่วยไปแก้ไขด้วยครับ

นายสมชาย เจริญสุข เรียนท่านประธานสภา คณะผู้บริหาร ผมก็มี 1 เรื่องครับ ชุมชนทับไทรกลางขอให้

สมาชิกสภาเทศบาล ทางเทศบาลทำเนินลูกระนาด บริเวณตรงร้านก๋วยเตี๋ยวนำชัย เนื่องจากรถวิ่งเร็วและเกิด

อุบัติเหตุบ่อยครั้ง โดยอยากจะให้ทำแบบยางแล้วเจาะฝังกับคอนกรีต ถ้าทำได้อุบัติเหตุก็จะลดลงครับ

นายสมพงษ์ ศรีหนูขำ เรียนท่านประธานสภา คณะผู้บริหาร และสมาชิกสภาเทศบาลทุกท่าน

สมาชิกสภาเทศบาล ผมอยากจะนำเสนอเรื่องแหล่งน้ำ เนื่องจากตอนนี้ในพื้นที่ของเราประสบปัญหาภัยแล้ง

 อย่างหนัก ผมจึงอยากให้ทางคณะผู้บริหารได้ตั้งงบประมาณสำหรับ สร้างแหล่งน้ำหรือไม่ก็

ขอรับการสนับสนุนจากหน่วยงานอื่นที่เกี่ยวข้อง เพราะปัญหาเรื่องน้ำเป็นปัญหาใหญ่ จึง

อยากให้ช่วยพิจารณาเรื่องนี้เป็นพิเศษด้วยครับ

นายวิวัฒน์ วิสุทธิ์ เรียนท่านประธานสภา คณะผู้บริหาร และสมาชิกสภาเทศบาลทุกท่าน

สมาชิกสภาเทศบาล ผมมีเรื่องที่จะสอบถามคือเรื่องรถแบ๊คโฮตัวเก่าที่เสียอยู่ได้มีการซ่อมแซมหรือยัง ผมอยาก

ให้ผู้บริหารช่วยดูแลด้วย เพราะตอนนี้ประชาชนที่รอให้ทางเทศบาลไปลอกคลอง ก็ยังรอเราอยู่ เรื่องที่ 2 คือ เรื่องที่สาธารณะบริเวณป่าในฝัน ที่เราบอกว่าเป็นที่สาธารณะและจะให้เทศบาลดูแล ซึ่งจริงๆแล้วทางหมู่บ้านไม่ได้ไปขึ้นทะเบียนไว้ อำเภอก็บอกว่าถ้าเช่นนั้นไม่ใช่ที่สาธารณะแต่เป็นที่ว่างเปล่า ก็ได้นำเสนอกับท่านนายกว่าเราจะทำอย่างไรให้เทศบาลเข้าไปดูแลอย่างเต็มที่ เพื่อจะนำไปทำแหล่งน้ำ ผมจึงได้ประชุมประชาคมในหมู่บ้านแล้วว่า ถ้าเทศบาลจะเข้าไปดูแลและทำประโยชน์ในพื้นที่ ชุมชนก็ยินดีที่จะให้เทศบาลเข้าไปดำเนินการ เรื่องที่ 3 คือเรื่องสระน้ำที่บ้านพญากำพุช ที่เรามีงบขุดอยู่ 500,000บาท ไม่ทราบว่าเราจะดำเนินการได้เมื่อไหร่ครับ

นายประคอง ชะแมบ เรียนท่านประธานสภาและสมาชิกทุกท่าน ผมมีเรื่องเดียวที่จะนำเสนอคือจะขอ

สมาชิกสภาเทศบาล ให้ติดตั้งไฟฟ้าแสงสว่างซอยหลังแคมป์ครับ เนื่องจากยังไม่มีไฟฟ้าแสงสว่างเลย

นายฉลาด สายแก้ว ขอเชิญคณะผู้บริหารชี้แจงรายละเอียดตามข้อซักถามให้สมาชิกได้รับทราบครับ

ประธานสภาเทศบาล

นายพินิจ เพชรน่าชม เรียนท่านประธานสภาและสมาชิกสภาเทศบาลทุกท่าน ผมขออนุญาตนำเรียน

นายกเทศมนตรี ตอบข้อซักถามของท่านสมาชิกที่ได้สอบถามมา เรื่องแรกที่ท่านสหชาติได้สอบถามเรื่อง

 ถนน คสล. ที่ก่อสร้างแล้วมีก้อนหินกรีดขวางอยู่นั้น ผมจะให้รถไถของเราไปดันออกให้นะ

ครับ ส่วนเรื่องที่ท่านสมชายที่จะให้ทำเนินลูกระนาดบริเวณหน้าร้านก๋วยเตี๋ยวนำชัย ก็อยากให้ชุมชนได้ทำประชาคมเพื่อขอให้เทศบาลดำเนินการให้ เพราะถ้าเราไปดำเนินการเองโดยพละการ แล้วเกิดอุบัติเหตุรถล้มขึ้นมา เทศบาลต้องเป็นผู้รับผิดชอบทั้งหมด ก็ฝากให้ท่านสมชายได้แจ้งให้ทางชุมชนได้ทำประชาคมมา เราจะได้บรรจุลงแผนและดำเนินการให้ครับ ส่วนเรื่องที่ท่านวิวัฒน์ สอบถามเรื่องรถแบ๊คโฮนั้น เนื่องจากรถเราก็เก่าประกอบกับใช้งานหนักจึงทำให้เสียบ่อย ผมจะติดตามให้สามารถใช้งานได้โดยเร็วครับ ส่วนเรื่องที่สาธารณผมก็ได้แนะนำไปว่าให้ทำประชาคมมาว่ามอบให้เทศบาลดูแลแต่ว่าจะได้หรือไม่ต้องดูในรายละเอียดอีกครั้ง ถ้าได้เราก็จะได้ไปดำเนินการขุดสระเพื่อเป็นแหล่งน้ำสำหรับใช้ในชุมชนต่อไป ส่วนเรื่องขุดสระน้ำที่บ้านพญากำพุชนั้น ถึงแม้ว่าเราจะเป็นผู้ดูแลอยู่ แต่อำเภอก็ดูแลอยู่ด้วย ตอนนี้ก็ทำเรื่องขออนุญาตทางอำเภอไปแล้วครับ ส่วนเรื่องไฟฟ้าแสงสว่างที่ท่านประคอง มอบให้ท่านรองบุญมีช่วยไปดูให้หน่อยว่ามีสายดับหรือไม่ถ้าไม่มีก็ให้เอาเข้าแผนไว้ด้วยครับ

นายฉลาด สายแก้ว มีสมาชิกท่านใดจะสอบถามเพิ่มเติมอีกหรือไม่ครับ

ประธานสภาเทศบาล -ไม่มี-

เมื่อไม่มีสมาชิกท่านใดเสนอญัตติอื่นใดต่อสภาเทศบาลอีก ประกอบกับหมด เรียบวาระการประชุมแล้ว ผมขอขอบพระคุณสมาชิกสภาเทศบาล และผู้เข้าร่วม

ประชุมทุกท่านที่เข้าร่วมประชุมโดยพร้อมเพรียงกัน ผมขอปิดการประชุม ณ บัดนี้

**เลิกประชุม** **เวลา 12.00 น.**

ลงชื่อ เศกสรรค์ แก้วเชื้อ เลขานุการสภาเทศบาล

 (นายเศกสรรค์ แก้วเชื้อ)

 ปลัดเทศบาลตำบลโป่งน้ำร้อน

คณะกรรมการตรวจรายงานการประชุมได้ร่วมกันตรวจรายงานการประชุมครั้งนี้ เมื่อวันที่.....5 มีนาคม 2563................เห็นว่าถูกต้องเรียบร้อย

ลงชื่อ สหชาติ เรี่ยมทอง ประธานกรรมการ

 นายสหชาติ เรี่ยมทอง

 ลงชื่อ ไพบูลย์ เมทา กรรมการ

 นายไพบูลย์ เมทา

 ลงชื่อ สมพงษ์ ศรีหนูขำ กรรมการและเลขานุการ

 นายสมพงษ์ ศรีหนูขำ

สภาเทศบาลตำบลโป่งน้ำร้อน ได้มีมติรับรองรายงานการประชุมสภาเทศบาลตำบลโป่งน้ำร้อนสมัยสามัญ สมัยแรก พ.ศ.2563 วันที่ 20 กุมภาพันธ์ 2563

เมื่อวันที่ 27 พฤษภาคม 2563

ลงชื่อ ฉลาด สายแก้ว ประธานสภาเทศบาล

 นายฉลาด สายแก้ว